Marianna Baxmayer

Marianna Baxmayer () — 1981-ci ildə Lübek Rayon Məhkəməsində qızı Annanın təcavüz edilməsi və öldürülməsinə görə mühakimə olunan Klaus Qrabovskini güllələyərək öldürmüş alman qadın. Hadisə mediada geniş işıqlandırılmış və ictimai müzakirələrə səbəb olmuşdur. Nəticədə Baxmeyer qəsdən adam öldürmə və qanunsuz olaraq odlu silah saxlamaqda təqsirli bilinib. O, altı il müddətinə azadlıqdan məhrum edilmiş və üç ildən sonra şərti azadlığa buraxılıb. Baxmeyer xaricə köçmüş, lakin ona pankreas xərçəngi diaqnozunun qoyulduqdan sonra Almaniyaya qayıtmışdır. O, 46 yaşında ölmüş və qızı Annanın yanında, Lübekdəki Burqtor qəbiristanlığında dəfn edilmişdir.

 Erkən illəri və ailəsi 
Marianna Baxmayer 3 iyun 1950-ci ildə anadan olmuşdur. O, İkinci Dünya müharibəsindən sonra valideynlərinin Şərqi Prussiyadan qaçdığı Qərbi Almaniyanın Aşağı Saksoniya əyalətinin Hildesxaym şəhəri yaxınlığındakı kiçik qəsəbə olan Sarştedtdə böyüyüb.

Baxmayer dindar valideynlər ilə mühafizəkar bir ailədə böyümüşdür. Onun atası vaxtının çoxunu ailə evinə yaxın bir barda keçirən ağır içki aludəçisi idi Baxmayerin valideynləri boşanmış və anası yenidən evlənmişdir. Baxmeyer özünün "diktator" kimi təsvir etdiyi ögey atası tərəfindən problemli bir yeniyetmə kimi qəbul edilib və anası sonda onu evdən qovub.

1966-cı ildə, 16 yaşındakı Baxmeyer ilk övladını dünyaya gətirmiş və uşaq körpə ikən övladlığa götürülmüşdür. 18 yaşında sevgilisindən yenidən hamilə qalmış Baxmeyer ikinci övladının doğulmasına az qalmış təcavüzə məruz qalıb. Onun ikinci uşağı da körpə ikən övladlığa götürülüb.

Baxmeyer 1972-ci ildə hər ikisinin işlədiyi Tipasa adlı pabın meneceri ilə görüşməyə başladı. O, 22 yaşında üçüncü dəfə hamilə qaldı, 14 noyabr 1972-ci ildə Baxmeyerin üçüncü övladı olan Anna dünyaya gəldi və onu tək böyütdü. Nəticədə, Baxmeyer pabda işləyərkən Annanı da özü ilə işə aparmışdır.

1984-cü ildə çəkilmiş iki sənədli filmdə: "Göz yaşlarına vaxt yoxdur: Baxmeyer işi" və "Annanın anası" Baxmeyer gecələr yaxşı işləyən, gündüzlər isə yataraq yeddi yaşlı qızını təkbaşına buraxan tək ana kimi təsvir edilmişdir. Baxmeyer özünün problemli həyat tərzindən xəbərdar idi və Annanı övladlığa vermək istəyirdi. Dostları daha sonralar onun Anna ilə kiçik bir yetkin kimi davrandığını və gənc yaşlarından onun bir çox şeyi təkbaşına həll edəcəyini gözlədiyini söyləmişdir. Anası əylənərkən Anna tez-tez barda yatırdı. Baxmeyerin dostunun dediyinə görə, Anna heç vaxt həqiqətən xoş ailə həyatı olmamış bir gənc idi.

 Qızının öldürülməsi 
5 may 1980-ci ildə, Anna yeddi yaşında ikən anası ilə mübahisə etdi və məktəbə getməmək qərarına gəldi. Elə həmin gün o pişikləri ilə oynamaq üçün evinə getdiyi 35 yaşlı qəssab Klaus Qrabovski tərəfindən qaçırıldı. O, Annanı bir neçə saat evində saxlayaraq ona təcavüz edib və daha sonra onu boğub. Prokurorun sözlərinə görə, o, daha sonra qızı bağlayaraq qutuya qoyub və qutunu kanalın sahilində tərk edib. Onu polisə daha sonra Qrabovskinin nişanlısı təslim edib.

Qrabovski cinsi cinayət törətməkdə təqsirli bilinirdi və əvvəllər iki qıza qarşı cinsi istismara görə məhkum olunmuşdu. Həbs edildikdən sonra Qrabovski bildirmişdir ki, Anna onun özünü pul qarşılığında anasına onu istismar etdiyini deməklə təhdid edib və həbsxanaya qayıtmaq qorxusu onu qızı öldürməyə vadar edib.

 Məhkəmə zalında vigilant ədalət 
6 mart 1981-ci ildə, məhkəmənin üçüncü günü və səhər saat 10 radələrində Baxmeyer Beretta 70 silahını Lübek Dairə Məhkəməsinin 157-ci otağın məhkəmə zalına keçirməyi bacarmış və Qrabovskini güllələyərək öldürmüşdür. O, silahı onun kürəyinə tuşlayıb və yeddi dəfə atəş edib: altı güllə Qrabovskiyə dəymiş və o demək olar ki, həmin andaca ölmüşdür. Baxmeyer daha sonra silahını yerə endirib və müqavimət göstərmədən tutulub.

 İctimai reaksiya 
Bu hadisə Qərbi Almaniya tarixində ən tanınmış vigilant ədalət hallarından biridir. Hadisə mediada geniş işıqlandırmaya səbəb oldu və ölkənin hər yerindən və xaricdən gələn televiziya qrupları hadisə haqqında məlumat vermək üçün Lübekə yollandılar. Baxmeyer həyat hekayəsini Stern xəbər jurnalına təxminən 100.000 Alman markına satdı və həmin ödənişlə hüquqi xərclərini qarşıladı.

Baxmeyer həbsdə olarkən bir çoxları onun davranışını başa düşdüklərini göstərmək üçün dəstək mesajları, hədiyyələr və çiçəklər göndərdilər. Buna baxmayaraq, hələ də hüquqi dövlətin vigilant ədalətə göz yummamalı olduğuna inanan insanlar da var idi. Bundan əlavə, Stern onun həyat hekayəsini dərc etdikdən və ilk iki övladı və atasının SS ilə əlaqəsi haqqında təfərrüatlar üzə çıxdıqdan sonra, o, artıq "günahsız ana" obrazına uyğun gəlmədiyi üçün ictimai rəy dəyişdi.

Qərbi Almaniya məhkəmə sistemi iki qıza cinsi təcavüz edən kişiyə libidosunu bərpa etmək üçün hormonlardan istifadə etmə imkanı verdiyinə görə bir çoxları tərəfindən tənqid edilib.

 Həbs 
2 noyabr 1982-ci ildə Baxmeyer məhkəmədə əvvəlcə qətl ilə ittiham olundu. Daha sonra ittiham edən tərəf qətl ittihamından imtina edib və 28 gün davam edən danışıqlardan sonra kollegiya hökmü qəbul edib. O, prosesin açılmasından dörd ay sonra, 2 mart 1983-cü ildə Lübek Rayon Məhkəməsinin Dairə Məhkəməsi Kollegiyası tərəfindən adam öldürmə və qanunsuz olaraq odlu silah saxlama ittihamı ilə məhkum edilib. Baxmayer altı il həbs cəzasına məhkum edilmiş, lakin üç il həbs cəzası çəkdikdən sonra azad edilmişdir

 Həbsdən sonrakı həyat 
Baxmeyer 1985-ci ildə bir müəllimlə ailə qurub. Üç il sonra onlar Nigeriyadakı Laqosa köçmüş və ərinin alman məktəbində dərs dediyi bir alman düşərgəsində yaşamışdırlar. Onlar 1990-cı ildə boşanıblar. Siciliyaya köçdükdən sonra Baxmeyer Palermoda bir hospisdə köməkçi kimi işə götürülüb. Siciliyada ona mədəaltı vəzin xərçəngi diaqnozu qoyulmuş və o bundan sonra Almaniyaya qayıtmışdır.

 İstinadlar 

Kateqoriya:Viqilantlar